

DAUGAVPILS PILSĒTAS PAŠVALDĪBA

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

# L Ē M U M S

Daugavpilī

2022.gada 27.janvārī **Nr.28**

(prot. Nr.3, 11.§)

# Par Daugavpils pilsētas pašvaldības iestādes “Kultūras pils” reorganizāciju, pievienojot Daugavpils pilsētas pašvaldības iestādei “Vienības nams”

Pamatojoties uz likuma “Par pašvaldībām” 21.panta pirmās daļas 8.punktu, ievērojot Valsts pārvaldes iekārtas likuma 10.panta desmitajā daļā noteikto principu, ka valsts pārvaldi organizē pēc iespējas efektīvi, valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi; 15.panta ceturtās daļas 1.punktu, kas paredz, ka iestādi likvidē, pievienojot citai iestādei, — rezultātā pievienojamā iestāde beidz pastāvēt; nodrošinot efektīvu pašvaldības pastāvīgo funkciju izpildi un resursu efektīvu izmantošanu, ņemot vērā Daugavpils domes (turpmāk- Dome) Izglītības un kultūras jautājumu komitejas 2022.gada 20.janvāra sēdes atzinumu un Daugavpils domes Finanšu komitejas 2022.gada 20.janvara sēdes atzinumu, atklāti balsojot: PAR – 11 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, V.Sporāne-Hudojana, M.Truskovskis, A.Vasiļjevs), PRET – 2(P.Dzalbe, I.Šķinčs), ATTURAS – 1 (I.Prelatovs),), **Daugavpils dome nolemj:**

1. Ar 2022.gada 1.martu likvidēt Daugavpils pilsētas pašvaldības (turpmāk – Pašvaldība) iestādi „Kultūras pils” (turpmāk – Kultūras pils), to pievienojot Pašvaldības iestādei „Vienības nams” (turpmāk – Vienības nams).
2. Daugavpils pilsētas pašvaldības izpilddirektorei:
   1. organizēt Kultūras pils materiālo vērtību, kas saistītas ar funkciju nodošanu, inventarizāciju un nodošanu Vienības namam;
   2. rakstveidā brīdināt Kultūras pils vadītāju par iestādes likvidāciju atbilstoši Darba likuma prasībām.
3. Kultūras pils vadītājam atbilstoši Darba likuma prasībām brīdināt darbiniekus par būtiskiem darba līguma grozījumiem, mainoties darba devējam.
4. Izdarīt ar Domes 2014.gada 13.februāra lēmumu Nr.64 apstiprinātajā Daugavpils pilsētas pašvaldības iestādes “Vienības nams” nolikumā grozījumu un papildināt ar 7.4.apakšpunktu šādā redakcijā:

„7.4.Kultūras pils”.

5. Atzīt par spēku zaudējušu Daugavpils domes 2008.gada 28.augusta lēmumu Nr.717.

6. Lēmuma 4.un 5.punkts stājas spēkā 2022.gada 1.martā.

Domes priekšsēdētājs *(personiskais paraksts)*  A.Elksniņš